Waray-Waray News: PGMA ginpadayag an P350 milyones nga IT fund para san training san 50,000 mga iskolar
ni Ailene N. Diaz
Manila (12 February) -- Si Presidente Gloria Macapagal-Arroyo nagpasamwak kahapon nga yaun 350 milyones ka pesos nga pondo para san information technology scholarship program para san training san maabot 40 ngadto 50 mil nga mga two para makapagtrabaho sa Philippine Cyber Corridor.
Gin anuncio ni Presidente an pagbutang sini nga scholarship program dida san iya pag atender san ika walo nga e-Service Global Sourcing Conference ngan Exhibition sa SMX Convention Center Pasay City.
Ini nga duha ka adlaw nga kumperensya in gin organisar kada tuig san Department of Trade and Industry ngan an tema yana nga tuig "Outsourcing Centers for Excellence."
An 50 mil nga ginhuhuna hunaan nga mag ti-training in matig-ob san sobra syen mil nga IT professionals sa Pilipinas. An National Outsourcing Association sa United Kingdom in nagpahamtang ngan an Pilipinas an numero uno nga Outsourcing Destination sa tuig 2007.
Sugad ni Presidente, an yana nga tuig nga Information Technology nga mga trainee in madali nga makukuha sa job market kay an kanya administrasyon in may panuyo nga mag hanap sin 10 milyones nga trabaho " sa kabug-usan san ekonomiya", syete milyones sini nga pantrabahuan in nahimo na durante san naglabay nga pito ka tuig.
Sugad ni Presidente, gindadakag niya an aton naabot. Iya gintagan duon nga an maupay nga relasyon san sector ma pribado ngan publiko nga katig uban dida san pagserbisyo, in ginkikinahanglan.
Sugad naman ni Peter Favila, an Secretary san Department of Trade and Industry, kon yaun durudiritso nga natatabo sa pira ka tuig, mao ini an nagtutubo nga opotunidad san business process outsourcing sa o BPO sa Pilipinas.
An namumuno san DTI nagsugad nga kon mahihinumduman, sa 2004 an Presidente nagpirma ngan nagin balaud an paghimo san Commission on Information Technology para mangnuan an palisiya direktiba san Information Technology sa nasud ngan mabuligan maliwat an Pilipinas nga magin gobyerno nga may kapas sa bug-os nga Asia.
Ginkikila nga nangunguna san outsoursing conference sa Asia, an comperensiya in nakaaghat sin 150 nga exhibitors, 500 nga mga delegado ngan maabot dos mil nga mga bisita kada tuig, dugang ni Favila. (PIA-Northern Samar) [top]
war_Latn kac_Latn ceb_Latn war_Latn war_Latn war_Latn war_Latn war_Latn war_Latn war_Latn war_Latn